标题：寒玉
描写寒玉的诗词
女冠子 温庭筠含娇含笑，
宿翠残红窈窕。
鬓如蝉，
寒玉簪秋水，
轻纱卷碧烟。
雪胸鸾镜里，
琪树凤楼前，
寄语青娥伴，
早求仙。忆秦娥 朱淑真弯弯曲，新年新月钩寒玉。
钩寒玉，凤鞋儿小，翠眉儿蹙。
闹蛾雪柳添妆束，烛龙火树争驰逐。
争驰逐，元宵三五，不如初六。江南弄 李贺江中绿雾起凉波，天上叠巘红嵯峨。
水风浦云生老竹，渚暝蒲帆如一幅。
鲈鱼千头酒百斛，酒中倒卧南山绿。
吴歈越吟未终曲，江上团团贴寒玉。仙娥峰下作 白居易我为东南行，始登商山道。
商山无数峰，最爱仙娥好。
参差树若插，匼匝云如抱。
渴望寒玉泉，香闻紫芝草。
青崖屏削碧，白石床铺缟。
向无如此物，安足留四皓？
感彼私自问，归山何不早？
可能尘土中，远随众人老？酬吴七见寄 白居易曲江有病客，寻常多掩关。
又闻马死来，不出身更闲。
闻有送书者，自起出门看。
素缄署丹字，中有琼瑶篇。
口吟耳自听，当暑忽翛然。
似漱寒玉水，如闻商风弦。
首章叹时节，末句思笑言。
懒慢不相访，隔街如隔山。
尝闻陶潜语，心远地自偏。
君住安邑里，左右车徒喧。
竹药闭深院，琴樽开小轩。
谁知市南地，转作壶中天。
君本上清人，名在石堂间。
不知有何过，谪作人间仙。
常恐岁月满，飘然归紫烟。
莫忘蜉蝣内，进士有同年。早春独游曲江见寄长句 白居易春来有色暗融融，先到诗情酒思中。
柳岸霏微浥尘雨，杏园澹荡开花风。
闻君独游心郁郁，薄晚新晴骑马出。
醉思诗侣有同年，春叹翰林无暇日。
云夫首唱寒玉音，蔚章继和春搜吟。
此时我亦闭门坐，一日风光三处心。苦热中寄舒员外 白居易何堪日衰病，复此时炎燠。
厌对俗杯盘，倦听凡丝竹。
藤床铺晚雪，角枕截寒玉。
安得清瘦人，新秋夜同宿。
非君固不可，何夕枉高躅？酬思黯相公晚夏雨后感秋见赠 白居易暮去朝来无歇期，炎凉暗向雨中移。
夜长只合愁人觉，秋冷先应瘦客知。
两幅彩笺挥逸翰，一声寒玉振清辞。
无忧无病身荣贵，何故沉吟亦感时？游平泉宴浥涧宿香山石楼赠座客 白居易逸少集兰亭，季伦宴金谷。
金谷太繁华，兰亭阙丝竹。
何如今日会，浥涧平泉曲。
杯酒与管弦，贫中随分足。
紫鲜林笋嫩，红润园桃熟。
采摘助盘筵，芳滋盈口腹。
闲吟暮云碧，醉藉春草绿。
舞妙艳流风，歌清叩寒玉。
古诗惜昼短，劝我令秉烛。
是夜勿言归，相携石楼宿。五弦行 韦应物美人为我弹五弦，尘埃忽静心悄然。古刀幽磬初相触，
千珠贯断落寒玉。中曲又不喧，徘徊夜长月当轩。
如伴风流萦艳雪，更逐落花飘御园。独凤寥寥有时隐，
碧霄来下听还近。燕姬有恨楚客愁，言之不尽声能尽。
末曲感我情，解幽释结和乐生。壮士有仇未得报，
拔剑欲去愤已平，夜寒酒多愁遽明。赠别刘员外长卿 耿湋清如寒玉直如丝，世故多虞事莫期。建德津亭人别夜，
新安江水月明时。为文易老皆知苦，谪宦无名倍足悲。
不学朱云能折槛，空羞献纳在丹墀。清平乐 叶梦得水空相映。淡碧涵千顷。素练不收寒玉镜。□落阶无影。纤纤与捧金杯。暗香逐舞徘徊。雪尽玉容开遍，东风不管寒梅。双翠羽 赵鼎小园曲径，度疏林深处，幽兰微馥。竹坞无人双翠羽，飞触珊珊寒玉。更欲题诗，晚来孤兴，却恐伤幽独。不如花下，一尊芳酒相属。慨念故国风流，杨花春梦短，黄粱初熟。卷白千觞须劝我，洗此胸中荣辱。醉揖南山，一声清啸，休把离骚读。迟留归去，月明犹挂乔木。望江南/忆江南 王琪江南竹，清润绝纤埃。深径欲留双凤宿，後庭偏映小桃开。风月影徘徊。寒玉瘦，霜霰信相催。粉泪空流妆点在，羊车曾傍翠枝来。龙笛莫轻裁。雨中花令 王观百尺清泉声陆续。映潇洒、碧梧翠竹。面千步回廊，重重帘幕，小枕敧寒玉。试展鲛绡看画轴。见一片、潇湘凝绿。待玉漏穿花，银河垂地，月上栏干曲。菩萨蛮 魏夫人红楼斜倚连溪曲。楼前溪水凝寒玉。荡漾木兰船。船中人少年。荷花娇欲语。笑入鸳鸯浦。波上暝烟低。菱歌月下归。南乡子 苏轼寒玉细凝肤。清歌一曲倒金壶。冶叶倡条遍相识，争如。豆蔻花梢二月初。年少即须臾。芳时偷得醉工夫。罗帐细垂银烛背，欢娱。豁得平生俊气无。菩萨蛮 舒亶详细内容 到百度里查
画檐细雨偏红烛。疏星冷落排寒玉。赌得碧云篇。金波更涉船。樽前当日客。行色垂杨陌。天阔水悠悠。含情独倚楼。
19.醉落魄/一斛珠晁补之
高鸿远骛。溪山一带人烟簇。知君船近渔矶宿。轻素横溪，天淡挂寒玉。谁家红袖阑干曲。南陵风软波平绿。幽吟无伴芳尊独。清瘦休文，一夜伤单縠。
20.迎春乐周邦彦
清池小圃开云屋。结春伴、往来熟。忆年时，纵酒杯行速。看月上、归禽宿。墙里修篁森似束。记名字、曾刊新绿。见说别来长，沿翠藓、封寒玉。
21.南乡子谢逸
浅色染春衣。衣上双双小雁飞。袖卷藕丝寒玉瘦，弹棋。赢得尊前酒一卮。冰雪拂胭脂。绛蜡香融落日西。唱彻阳关人欲去，依依。醉眼横波翠黛低。
22.酹江月/念奴娇周紫芝
冰轮飞上，正金波翻动，玉壶新绿。风帽还猗清露滴，凛凛微生寒粟。白玉楼高，水精帘卷，十里堆琼屋。千山人静，怒龙声喷蕲竹。夜久斗落天高，银河还对泻，冷悬双瀑。此地人间何处有，难买明珠千斛。弄影人归，锦袍何在，更谁知鸿鹄。素光如练，满天空挂寒玉。
23.菩萨蛮蔡伸
鸳鸯枕上云堆绿。兰膏微润知新沐。开帐对华灯。见郎双眼明。锦衾香馥郁。槛竹敲寒玉。何物最无情。晓鸡咿喔声。念奴娇 张元干江天雨霁，正露荷擎翠，风槐摇绿。试问秦楼今夜里，愁到阑干几曲。笑拈黄花，重题红叶，无奈归期促。暮云千里，桂花初绽寒玉。有谁伴我凄凉，除非分付与，杯中醽醁。水本无情山又远，回首烟波云木。梦绕西园，魂飞南浦，自古情难足。旧游何处，落霞空映孤鹜。
25.满江红 留元刚
风送清篙，沿流溯、武夷九曲。回首处，虹桥无复，幔亭遗屋。翠壁云屏临钓石，银河雪瀑飞寒玉。想当年、铁笛倚林吹，秋空绿。褰荇带，搘筇竹。披荷芰，餐椒菊。问丹崖碧岭，底堪重辱。青笈不妨娱老眼，乌靴未许污吾足。恰仙游、一枕梦醒来，胡麻熟。
26.念奴娇仲并
灰飞嶰竹。庆群阴消尽，新阳来复。云物呈祥连瑞霭，烟气纷纷馥馥。紫陌香衢，朱檐影里，罗绮花成簇。岭梅惊暖，数枝争绽寒玉。有人袅袅盈盈，今朝特地，为我新妆束。娇倚银床添绣线，长喜修眉舒绿。不道多情，锦屏罗幌，难得欢生足。谁知今夜，玉壶银漏催促。
27.念奴娇王之望
堂堂七尺，懔一时人物，孤映三蜀。闲雅风流豪醉後，犹有临邛遗俗。十载虞庠，一官楚塞，雅操凌寒玉。江山千里，惠然来慰幽独。落笔妙语如神，两章入手，不觉珠盈掬。从此西归荣耀处，宁假华旌高纛。乐府新声，郢都馀唱，应纪阳春曲。老夫一醉，故人高义堪服。
28.好事近洪适
风细晚轩凉，妙句初挥新墨。绿水池中宾佐，对嫩荷擎绿。坐看微月上云头，清臂映寒玉。只恐朝来酒醒，有文书羁束。
29.忆秦娥朱淑真
弯弯曲。新年新月钩寒玉。钩寒玉。凤鞋儿小，翠眉儿蹙。闹蛾雪柳添妆束。烛龙火树争驰逐。争驰逐。元宵三五，不如初六。
30.念奴娇侯置
衰翁憨甚，向尊前、手拈一枝寒玉。想见梅台花更好，一片琼田栖绿。短辔轻舆，大家同去，取酒偿醲馥。元来春晚，万包空间黄竹。休恨雪小云娇，出群风韵，已觉桃花俗。羯鼓声高回笑脸，怎得天公来促。江上风平，岭南人远，谁度单于曲。明朝酒醒，但馀诗兴天北。
31.菩萨蛮侯置
江梅占尽江头雪。忍寒玉骨夸清绝。不似杜秋娘。婆娑秋水傍。波光涵晚日。照影从教密。隐隐认遥黄。隔溪十里香。
32.念奴娇 葛郯
冯夷微怒，被鲛人水府，织成绡縠。何处飞来双白鹭，点破一溪寒玉。岸柳烟迷，海棠酒困，赢得春眠足。凭栏搔首，为谁消遣愁目。遥想居士床头，竹渠新雨，溜瓮中春醁。不惜千锺为客寿，倒卧南山新绿。晚月催归，春风留住，费尽纱笼烛。恍疑仙洞，梦游天柱林屋。
33.念奴娇沈瀛
光阴转毂，况生死事大，无常迅速。学道参禅、要识取，自家本来面目。闹里提撕，静中打坐，闲看传灯录。话头记取，要须生处教熟。一日十二时中，莫教间断，念念来相续。唤作竹蓖还则背，不唤竹蓖则触。斩却猫儿，问他狗子，更去参尊宿。忽然瞥地，碧潭冷浸寒玉。
34.好事近辛弃疾
日日过西湖，冷浸一天寒玉。山色虽言如画，想画时难邈。前弦後管夹歌锺，才断又重续。相次藕花开也，几兰舟飞逐。
35.曲江秋韩玉
明轩快目。正雨过湘溪，秋来泽国。波面鉴开，山光淀拂，竹声摇寒玉。鸥鹭戏晚日，芰荷动，香红蔌。千古兴亡意，凄凉扬□舟，望迷南北。仿佛烟笼雾簇。认何处、当年绣毂。沈香花萼事，潇然伤□，宫殿三十六。忍听向晚菱歌，依稀犹似新番曲。试与问，如今新蒲细柳，为谁摇绿。
36.沁园春刘过
销薄春冰，碾轻寒玉，渐长渐弯。见凤鞋泥污，偎人强剔，龙涎香断，拨火轻翻。学抚瑶琴，时时欲翦，更掬水鱼鳞波底寒。纤柔处，试摘花香满，镂枣成班。时将粉泪偷弹。记绾玉曾教柳傅看。算恩情相著，搔便玉体，归期暗数，画遍阑干。每到相思，沈吟静处，斜倚朱唇皓齿间。风流甚，把仙郎暗掐，莫放春闲。念奴娇 卢炳晚天清楚，扫太虚纤翳，凉生江曲。四顾青冥天地阔，惟有残霞孤骛。山气凝蓝，汀烟引素，竦竦浮群木。白苹风定，波澄万顷寒玉。时有一叶渔舟，收纶垂钓，来往何幽独。短发萧萧襟袖冷，便觉都无袢褥。曳杖归来，夜深人悄，月照鳞鳞屋。藤床一枕，迥然清梦无俗。
38.菩萨蛮卢炳
梦回小枕敧寒玉。博山香暖沈烟续。帷薄怯轻纱。风牵幌带斜。夜窗云影细。月送花阴至。身世在陶唐。闲愁不挂肠。忆旧游慢 赵以夫望红渠影里，冉冉斜阳，十里堤平。唤起江湖梦，向沙鸥住处，细说前盟。水乡六月无暑，寒玉散清冰。笑老去心情，也将醉眼，镇为花青。亭亭。步明镜，似月浸华清，人在秋庭。照夜银河落，想粉香湿露，恩泽初承。十洲缥缈何许，风引彩舟行。尚忆得西施，馀情袅袅烟水汀。
40.谒金门卢祖皋
闲睡足。冰柱乱敲寒玉。簇簇庭阴嘉树绿。晚蝉声断续。一雨藕花新浴。香破小窗幽独。重理焦桐寻旧曲。隔墙风动竹。
41.酹江月/念奴娇方岳
幅巾云麓。笑人生瓮等，何时是足。莫道年来无好处，第一秫田新熟。孙息乘鸾，大儿荐鹗，翁已恩袍碌。笑谭戎幕，尽教岳也碌碌。是则江南江北，月明飞梦，认得溪桥屋。多少睡乡闲日月，不老柯山棋局。唱个曲儿，吃些酒子，检点茅檐竹。问梅开未，一枝初破寒玉。
42.水调歌头辛弃疾
簪履竟晴昼，画戟插层霄。红莲幕底风定，香雾不成飘。螺髻梅妆环列，凤管檀糟交泰，回雪无纤腰。觞酒荡寒玉，冰颊醉江潮。颂丰功，祝难老，沸民谣。晓庭梅蕊初绽，定报鼎羹调。龙衮方思勋旧，已覆金瓯名姓，行看紫泥褒。重试补天手，高插侍中貂。谢柳子厚寄叠石砚 刘禹锡常时同砚席，寄砚感离群。清越敲寒玉，参差叠碧云。
烟岚馀斐亹，水墨两氛氲。好与陶贞白，松窗写紫文。
44.酬微之白居易
满帙填箱唱和诗，少年为戏老成悲。
声声丽曲敲寒玉，句句妍辞缀色丝。
吟玩独当明月夜，伤嗟同是白头时。
由来才命相磨折，天遣无儿欲怨谁。
45.送崔拾遗赴阙朱庆馀
清貌凌寒玉，朝来拜拾遗。行承天子诏，去感主人知。
剑佩分班日，风霜独立时。名高住不得，非与九霄期。
46.引水行李群玉
一条寒玉走秋泉，引出深萝洞口烟。
十里暗流声不断，行人头上过潺湲。
47.捣练篇韦庄
月华吐艳明烛烛，青楼妇唱捣衣曲。白袷丝光织鱼目，
菱花绶带鸳鸯簇。临风缥缈叠秋雪，月下丁冬捣寒玉。
楼兰欲寄在何乡，凭人与系征鸿足。无俗念竹 丘处机虚心翠竹，禀天然、一气生来清独。月下风前堪赏玩，嘲谑令人无俗。嫩叶萧骚，隆冬掩映，秀出千林木。英姿光润，状同玄辅寒玉。好事东里田侯，南溪新种，使我开青目。尽日高吟窗外看，风*筠梢摇绿。冉冉幽香，萧萧疏影，坐卧清肌肉。云龛闲伴，雅怀惟称仙福。
49.上元陆游
病起衰颜非昔红，偷闲聊与少年同。
一规寒玉挂楼角，千点华星来坐中。
久戍遗民虽困弊，承平旧镇尚繁雄。
归时瘦马崔嵬影，定有游人笑此翁。
50.谢景叔惠冬笋雍酥水梨三物黄庭坚
玉人怜我长蔬食，走送厨珍自不尝。
秦牛肥腻酥胜雪，汉苑甘泉梨得霜。
冰底斲春生笋束，豹文解箨馔寒玉。
见他桃李忆故园，馋獠应残遶窗竹。